കണ്സ്യൂമര്ഫെഡ് സ്പെഷ്യല് ഓണച്ചന്ത: വരുമാനം നാലു കോടി ത്രിവേണി സ്റ്റോറുകളുടെ വരുമാനം 7968514 രൂപ സഹകരണ സംഘങ്ങളുടെ വരുമാനം 40706556 രൂപ പാലക്കാട്: കൊവിഡ് വ്യാപന പ്രതിസന്ധികള്ക്കിടയിലും ജനങ്ങള്ക്ക് ആശ്വാസമായി പ്രവര്ത്തിച്ച കണ്സ്യൂമര്ഫെഡിന്റെ സ്പെഷ്യല് ഓണച്ചന്തയുടെ വരുമാനം കഴിഞ്ഞ വര്ഷത്തേക്കാള് ഇരട്ടി. 4,86,75071 രൂപയാണ് ഇത്തവണത്തെ ആകെ വരുമാനം. ജില്ലയില് ആഗസ്റ്റ് 11 മുതല് 20 വരെയാണ് ഓണച്ചന്തകള് പ്രവര്ത്തിച്ചത്. സഹകരണ സംഘങ്ങള് നടത്തിയ 100 ചന്തകളും 13 ത്രിവേണി സ്റ്റോറുകളുമാണ് ഇത്തവണ പ്രവര്ത്തിച്ചത്. ത്രിവേണി സ്റ്റോറുകള് വഴി 79,68,514 രൂപയാണ് വരുമാനം ലഭിച്ചത്. ഇതില് സബ്സിഡി സാധനങ്ങള്ക്ക് 16,82,105 രൂപയും സബ്സിഡി ഇല്ലാത്തവയ്ക്ക് 62,86,409 രൂപയുമാണ് വരുമാനം ലഭിച്ചത്. സഹകരണ സംഘങ്ങള് നടത്തിയ ചന്തകളുടെ വരുമാനം 40706556 രൂപയാണ്. ഇതില് സബ്സിഡി സാധനങ്ങള്ക്ക് 2,67,74102 രൂപയും സബ്സിഡി ഇല്ലാത്തവയ്ക്ക് 13932454 രൂപയും വരുമാനം ലഭിച്ചു. പൊതുവിപണിയേക്കാള് 10 മുതല് 40 വരെ വിലക്കുറവിലാകും വില്പ്പന നടന്നത്. 13 ഇനങ്ങളാണ് ഒരോ റേഷന് കാര്ഡിനും ലഭ്യമാക്കിയത്. റേഷന്കടകള് വഴിയുള്ള ഓണക്കിറ്റിന് പുറമെ വിലക്കുറവില് കണ്സ്യൂമര്ഫെഡ് കൂടി സാധനങ്ങള് നല്കിയത് ഈ ഓണക്കാലം സാധാരണക്കാര്ക്ക് വലിയ ആശ്വാസമായിരുന്നു. സഹകരണ സംഘം ജീവനക്കാര് തന്നെയാണ് ചന്തകളിലൂടെ വിതരണവും നടത്തിയത്. കഴിഞ്ഞ വര്ഷം രണ്ടുകോടി 59 ലക്ഷമായിരുന്നു ഓണച്ചന്തയുടെ ആകെ വരുമാനം. ഇത്തവണ അത് ഇരട്ടിയായി. ഒരോ സാധനങ്ങളുടെയും ഗുണമേന്മ പരിശോധിച്ചാണ് ചന്തകളില് എത്തിച്ചു നല്കിയത്. വി. ശുഭ, ജില്ലാ റീജ്യണല് മനേജര്, കണ്സ്യൂമര്ഫെഡ്, പാലക്കാട്.